CELEX: 62015TN0540
Language: hu
Date: 2015-09-18 00:00:00
Title: T-540/15. sz. ügy: 2015. szeptember 18-án benyújtott kereset – De Capitani kontra Parlament

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/57
            
         2015. szeptember 18-án benyújtott kereset – De Capitani kontra Parlament
   (T-540/15. sz. ügy)
   (2015/C 398/72)
   Az eljárás nyelve: angol
   
      Felek
   
   
      Felperes: Emilio De Capitani (Brüsszel, Belgium) (képviselők: O. Brouwer és J. Wolfhagen ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Parlament 2015. július 8-i A(2015)4931 határozatát, amely megtagadja a Bűnüldözési Együttműködés és Képzés Európai Ügynökségéről (Europol), valamint a 2009/371/IB és 2005/681/IB határozatok hatályon kívül helyezéséről szóló európai parlamenti és tanácsi rendeletre vonatkozó javaslattal kapcsolatos LIBE-2013–0091–02 és LIBE-2013–0091–03 dokumentumokhoz való teljes körű hozzáférést;
            
         
               —
            
            
               az alperest kötelezze az eljárás során felmerült költségek viselésére, beleértve az esetleges beavatkozó felek részéről felmerült költségeket.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145, 43. o.; magyar nyelvű különkiadás 1. fejezet, 3. kötet, 331. o.) 4. cikke (3) bekezdésének első albekezdését érintő téves jogalkalmazásra alapított jogalap.
               A felperes azt állítja, hogy a Parlament az 1049/2001 rendelet 4. cikke (3) bekezdésének első albekezdését érintően téves jogalkalmazást valósított meg annyiban, amennyiben:
               
                           —
                        
                        
                           a kért, a jogalkotási eljárás részét képező dokumentumokhoz való hozzáférés az jogalkotási eljárást nem veszélyezteti sajátos módon, ténylegesen és nem hipotetikusan;
                        
                     
                           —
                        
                        
                           a Parlament figyelmen kívül hagyja, hogy különösen a Lisszaboni Szerződés után a jogalkotási előkészítő dokumentumokra a lehető legszélesebb körű hozzáférés elve vonatkozik;
                        
                     
                           —
                        
                        
                           ha a 4. cikk (3) bekezdése mégis alkalmazandó lenne a jogalkotási előkészítő munkálatokra a Lisszaboni Szerződés és az Európai Unió Alapjogi Chartájának hatálybalépését követően, a Parlament téves jogalkalmazást valósított meg a nyomós közérdek teszt kapcsán.
                        
                     
         
               2.
            
            
               A második, az EUMSZ 296. cikk szerinti indokolás hiányára alapított jogalap.
               A felperes szerint a Parlament nem indokolta meg miért tagadta meg a kért dokumentumokhoz való hozzáférést az 1049/2001 rendelet 4. cikke (3) bekezdésének első albekezdése alapján, mivel nem jelölte meg, hogy i) a kért dokumentumok teljes körű hozzáférhetővé tétele miért veszélyeztetné ténylegesen és sajátos módon a szóban forgó döntéshozatali eljárást, és ii) a jelen ügyben miért nem áll fenn nyomós közérdek.